**Primăvara**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara a sosit

Vremea s-a mai încălzit;

Se-ntorc acasă rândunele,

Căldura o aduc cu ele.

Adie-un vânt de primăvară

Ce frumos e azi afară!

Natura iar a înverzit,

Pomii toţi au înflorit.

Pe câmpie-s mieluşei

Ciobânaşu-i lângă ei;

La doi paşi un câine mare

Doarme tolănit sub soare.

Sus pe ramul înflorit,

Dintr-un cuib mai învechit,

Cântă două păsărele

Primăvara o vestesc şi ele!

Copilaşii aleargă veseli iar,

Strigă mamele-n zadar!

Ei sunt tare fericiţi

Că cerul este îsorit.

Floricele sunt prin iarbă

Ghioceii din zăpadă-

Se-ncălzesc acum la soare,

Vara vine, frigul dispare!

2011